English: I'll take some of those in reverse order, since they are fresh in my mind. I disagree entirely with Russell George's analysis of the situation with mobile there, at the end. As I've said many times, Deputy Presiding Officer, in this Chamber, the geographical problems in Wales are unlike anywhere else in the United Kingdom. We have to have a very large number of masts in order to get the sort of coverage, unless the mobile operators are a good deal more able to plan better and to share and to act, actually, with some civic responsibility for it. Nobody wants to see masts every 50 ft or so right across all of our national parks. [ Interruption. ] No, tall doesn't do it. They have to be line of sight. It doesn't get into every nook and cranny. The other issue we have made significant progress on, which I'm very pleased with, is the issue around geographical coverage. We've battled with Ofcom, we've battled with the UK Government, who see these products as luxury products, which we do not see them as. Actually, a lot of this would be solved if we had sensible conversations about, for example, the need to allow roaming in rural areas. It's quite obvious that it's possible to have a competitive attitude to this in areas of high population where a large number of mobile operators are in evidence, because obviously there are high volumes of customers there. But you know as well as I do that, in large parts of Wales, only one operator is present, and the idea that you say, 'Come to Wales as long as you're on this operator, Mr Tourist, because otherwise you can't get coverage in this area,' is clearly not one that is sustainable. It's obvious to me that the UK Government is going to have to review its view of this as a luxury product and allow roaming in rural and very rural areas, because there's never going to be a large coverage of several mobile operators in that area. As I say, this isn't devolved to us, more's the pity, and if it were, we would do a number of things that I would very much like to see, including treating it as infrastructure. But anyway, we have made significant progress in the planning consultation and we're about to consult specifically on permitted development rights in particular areas of Wales. But, as I say, it's right to have a balance between what the local communities want to see and the coverage that we all need and expect. Turning to the specific details of the superfast programme, the contract has very specific obligations around postcodes in it and the number of premises identified in each postcode. It's obvious now that more premises have been covered in postcodes than was hitherto the case. That doesn't mean, though, that the grant attaches to all of those premises. There's a very complex calculation to be made about which premises that now are covered are actually covered by the grant agreement. So, it's quite a complex exercise. We're also revisiting, as I said in my statement, all of the claims packages made over the last five years, and we're doing that partly as a result of my tour around Wales and meeting with various communities where it's been obvious to me that places we thought were connected have not actually been connected. There've been problems with the fibre - one of them was in your own meeting, actually, which identified one of those. So, we've gone back over the claims packages to ensure that we're not paying for something we haven't received and to make sure that all of the data is robust. I make no apology for that. I'm very pleased that that was highlighted as part of my ongoing tour of Wales, and that's a good thing, and we're going through that process. So, that's why it's slightly delayed, but I've always said it would be at the end of May, and, as we approach the end of May, we're still on target to be able to say that. We're having a complicated conversation with BT around the connection of the stranded assets. There is a complex commercial negotiation - 'negotiation' is the only word I can think of - going on about who should pay for them. So, BT have sunk an enormous amount of capital into the ground. They haven't got a penny from us for that, because they've over-bulked the programme. The conversation is: who should pay for the last bit of the connection? That's a complex commercial conversation that is ongoing, and, as soon as we've reached the end of it, I'm more than happy to report it here in the Chamber. But I make no apology for the fact that, obviously, what I want to get out of it is the maximum number of premises for the least cost. So, quite clearly, where we're coming from is we want as many of those assets connected as possible for as little part of the gain share as is humanly possible. The figures in the gain share are £62.5 million we're allocating to the new procurements from the £80 million available. The rest is being kept back for the bespoke community arrangements that we've discussed at great length. I'm only saying 'ish' because it depends what the procurements come in at, but we've deliberately kept a pocket back in order to get those bespoke solutions for some of the communities, and the investment from the intermediate plan is additional.
Welsh: Fe roddaf sylw i rai o'r rheini yn nhrefn yr olaf yn gyntaf gan eu bod yn ffres yn fy meddwl. Rwy'n anghytuno'n llwyr â dadansoddiad Russell George o sefyllfa'r ffonau symudol. Fel y dywedais lawer gwaith, Dirprwy Lywydd, yn y Siambr hon, mae'r problemau daearyddol yng Nghymru yn wahanol i unrhyw le arall yn y Deyrnas Unedig. Mae'n rhaid inni gael nifer fawr o fastiau er mwyn cael signal cryf, oni bai bod y gweithredwyr ffonau symudol yn gallu cynllunio'n well a rhannu a gweithredu gyda rhywfaint o gyfrifoldeb dinesig. Does neb eisiau gweld mastiau bob rhyw 50 troedfedd ar draws ein parciau cenedlaethol. [ Torri ar draws. ] Na, nid yw rhai tal yn gweithio. Mae'n rhaid cael llinell welediad. Nid yw'n mynd i bob twll a chornel. Y mater arall lle yr ydym wedi gweld cynnydd sylweddol, yr wyf yn falch iawn o ddweud, yw'r mater ynghylch cwmpas daearyddol. Rydym wedi brwydro gydag Ofcom, rydym wedi brwydro gyda Llywodraeth y DU. Maen nhw'n gweld y pethau hyn fel cynnyrch moethus, ac rydym ni yn anghytuno. Yn wir, byddai llawer o hyn yn cael ei ddatrys pe byddem ni'n cael sgyrsiau synhwyrol am, er enghraifft, yr angen i ganiatáu trawsrwydweithio mewn ardaloedd gwledig. Mae'n gwbl amlwg ei bod hi'n bosibl cymryd agwedd gystadleuol ynghylch hyn mewn ardaloedd poblog ble ceir nifer fawr o gwmnïau ffonau symudol, oherwydd yn amlwg, ceir llawer o gwsmeriaid yno. Ond fe wyddoch cystal â minnau, mewn nifer o fannau yng Nghymru, dim ond un gweithredwr ffonau symudol sydd ar gael. Mae meddwl am rywun yn dweud, 'Dewch i Gymru cyn belled â'ch bod chi'n defnyddio'r gweithredwr ffôn symudol hwn, Mr Ymwelydd, oherwydd fel arall ni fydd unrhyw signal ar gael ichi yn yr ardal hon,' yn amlygu na fyddai hynny'n gynaliadwy. Mae'n amlwg i mi y bydd yn rhaid i Lywodraeth y DU adolygu ei safbwynt a pheidio â gweld hyn fel cynnyrch moethus a chaniatáu trawsrwydweithio mewn ardaloedd gwledig a gwledig iawn, oherwydd ni fydd byth gwmpas eang gan sawl gweithredwr ffonau symudol yn yr ardaloedd hynny. Nid yw hyn wedi'i ddatganoli, yn anffodus, a phe byddai hyn wedi ei ddatganoli fe fyddem ni'n gwneud nifer o bethau yr hoffwn i eu gweld yn fawr iawn, er enghraifft ei drin fel seilwaith. Beth bynnag, rydym wedi gwneud cynnydd sylweddol yn yr ymgynghoriad cynllunio ac rydym ar fin ymgynghori'n benodol ar hawliau datblygu a ganiateir, a hynny mewn ardaloedd penodol yng Nghymru. Ond mae'n iawn i gael cydbwysedd rhwng yr hyn y mae cymunedau lleol eisiau ei weld a'r cwmpas signal yr ydym ei angen ac yn disgwyl ei gael. Trof yn awr at fanylion penodol y rhaglen band eang cyflym iawn, mae gan y contract rwymedigaethau penodol iawn ynghylch codau post a nifer y safleoedd a nodwyd ym mhob cod post. Mae'n amlwg bellach fod mwy o safleoedd wedi eu cynnwys mewn codau post nag o'r blaen. Nid yw hynny, fodd bynnag, yn golygu bod y grant ynghlwm wrth bob un o'r safleoedd hynny. Mae cyfrifiad cymhleth iawn i'w wneud ynglŷn â pha safleoedd sydd bellach wedi'u cynnwys yn y rhaglen, sydd mewn gwirionedd wedi eu cynnwys o dan gytundeb y grant. Felly, mae'n waith eithaf cymhleth. Hefyd rydym ni'n ailedrych, fel y dywedais yn fy natganiad, ar bob un o'r pecynnau hawliadau a wnaed dros y pum mlynedd diwethaf, ac rydym yn gwneud hynny'n rhannol o ganlyniad i'm taith o amgylch Cymru yn cyfarfod â gwahanol gymunedau ble mae'n amlwg i mi nad ydyn nhw wedi cael eu cysylltu a ninnau'n credu eu bod nhw wedi cael eu cysylltu. Cafwyd problemau gyda'r ffeibr - roedd un ohonyn nhw yn eich cyfarfod chi, a nododd un o'r rheini. Felly, rydym wedi ailedrych ar y pecynnau hawliadau i sicrhau nad ydym yn talu am rywbeth nad ydym wedi ei gael ac i sicrhau bod yr holl ddata yn gadarn. Nid wyf yn ymddiheuro am hynny. Rwyf yn falch iawn bod hynny wedi ei amlygu yn ystod fy nhaith o amgylch Cymru sy'n parhau, ac mae hynny'n beth da, ac rydym yn mynd drwy'r broses honno. Felly, dyna pam y cafwyd ychydig o oedi, ond rwyf wedi dweud o'r dechrau y byddai hi'n ddiwedd mis Mai, ac wrth inni nesáu at ddiwedd mis Mai, rydym yn dal ar y trywydd iawn i allu dweud hynny. Rydym ni'n cael sgwrs gymhleth gyda BT ynghylch cysylltu â'r asedau diymgeledd. Ceir negodi masnachol cymhleth - 'negodi' yw'r unig air y gallaf feddwl amdano - ynghylch pwy ddylai dalu amdanyn nhw. Felly, mae BT wedi buddsoddi swm enfawr o gyfalaf yn y ddaear. Ni chawson nhw'r un geiniog gennym ni ar gyfer hynny oherwydd bod eu rhaglen yn rhy swmpus o lawer. Y sgwrs yw: pwy ddylai dalu am y rhan olaf o'r broses gysylltu? Mae honno'n sgwrs fasnachol gymhleth sy'n mynd rhagddi, a chyn gynted ag y byddwn ni wedi cyrraedd diwedd y sgwrs honno, byddaf yn fwy na pharod i adrodd am hynny yma yn y Siambr. Ond nid wyf am ymddiheuro am y ffaith mai yr hyn rwyf eisiau ei gael, yn amlwg, yw'r nifer fwyaf o safleoedd am y gost leiaf. Felly, yn amlwg, ein safbwynt ni yw ein bod ni eisiau i gymaint â phosibl o'r asedau hynny gael eu cysylltu am gyn lleied o'r arian rhannu elw ag sy'n bosibl. Rydym yn clustnodi £62.5 miliwn o'r £80 miliwn sydd ar gael yn y gronfa rhannu elw ar gyfer caffaeliadau newydd. Cedwir y gweddill ar gyfer y trefniadau cymunedol pwrpasol yr ydym wedi eu trafod yn helaeth. Rwyf ond yn dweud 'yn fras' oherwydd ei fod yn dibynnu ar beth fydd swm y caffaeliadau, ond rydym wedi cadw swm bach yn ôl er mwyn cael atebion pwrpasol ar gyfer rhai o'r cymunedau, ac mae'r buddsoddiad o'r cynllun canolradd yn ychwanegol.